----

----

I Tiedonantoja

Neuvosto

----

Ilmoitus sopimuksen voimaantulosta — Euroopan yhteisön ja San Marinon tasavallan sopimus säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä

(2005/C 119/01)

Euroopan yhteisön ja San Marinon tasavallan sopimus säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä tulee voimaan 1. kesäkuuta 2005 sen jälkeen kun sopimuksen 16 artiklassa määrätyt menettelyt on saatu päätökseen 6. huhtikuuta 2005.

----

----

Ilmoitus sopimuksen voimaantulosta — Euroopan yhteisön ja Andorran ruhtinaskunnan sopimus säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä

(2005/C 119/02)

Euroopan yhteisön ja Andorran ruhtinaskunnan sopimus säästöjen tuottamien korkotulojen verotuksesta annetussa neuvoston direktiivissä 2003/48/EY säädettyjä toimenpiteitä vastaavista toimenpiteistä tulee voimaan 1. kesäkuuta 2005 sen jälkeen kun sopimuksen 15 artiklassa määrätyt menettelyt on saatu päätökseen 26. huhtikuuta 2005.

----

Komissio

----

Euron kurssi (1)

19. toukokuuta 2005

(2005/C 119/03)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Euroopan yhteisöjen komission yhteydessä toimivan siirtotyöläisten sosiaaliturvan hallintotoimikunnan säännöt

(hallintotoimikunta hyväksynyt 13 ja 14 päivänä lokakuuta 2004 pitämässään kokouksessa)

(2005/C 119/04)

Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 80 artiklan mukaisesti perustetun siirtotyöläisten sosiaaliturvan hallintotoimikunnan muodostavat jäsenvaltioiden hallitusten edustajat, jotka

ottavat huomioon edellä mainitun asetuksen 80 artiklan 3 kohdan,

mahdollistaakseen neuvoston asetuksessa (ETY) N:o 1408/71 ja (ETY) N:o 574/72 ja erityisesti asetuksen (ETY) N:o 1408/71 81 artiklassa hallintotoimikunnalle annettujen tehtävien täyttämisen,

ovat yksimielisesti vahvistaneet hallintotoimikunnan säännöt seuraavasti:

1 artikla

Hallintotoimikunta on Euroopan yhteisöjen komission erityiselin ja kokoontuu samassa paikassa kuin komissio.

2 artikla

1.   Kunkin hallintotoimikunnan varsinaisen jäsenen estyessä hänet korvaa kyseisen jäsenvaltion hallituksen nimeämä varajäsen.

2.   Varajäsenet voivat olla varsinaisten jäsenten mukana hallintotoimikunnan kokouksissa.

3.   Varsinaisilla jäsenillä voi lisäksi olla avustajana yksi tai useampi asiantuntija, mikäli kansallisella tasolla käsiteltävät asiat tai toteutettavat toimenpiteet sitä vaativat.

4.   Kuhunkin valtuuskuntaan voi pääsääntöisesti kuulua enintään neljä henkilöä.

5.   Euroopan yhteisöjen komission edustajan mukana voi olla hänen varajäsenensä.

Kokouksiin voi osallistua myös oikeudellisen yksikön edustaja ja, mikäli se käsiteltävän kysymyksen kannalta on merkityksellistä, Euroopan yhteisöjen komission jonkin muun osaston edustaja.

6.   Hallintotoimikunnan pääsihteeri osallistuu kaikkiin hallintotoimikunnan ja sen työryhmien kokouksiin, ja hänellä on mukanaan hänen nimeämiään jäseniä sihteeristöstä.

Pääsihteerin estyessä hänet korvaa yksi tai useampi hänen nimeämänsä jäsen sihteeristöstä.

3 artikla

1.   Hallintotoimikunnan puheenjohtajana toimii jäsen siitä jäsenvaltiosta, jonka edustaja Euroopan yhteisöjen neuvostossa toimii samalla kaudella neuvoston puheenjohtajana Euroopan yhteisön perustamissopimuksen 203 artiklan mukaisesti.

Puheenjohtaja edustaa hallintotoimikuntaa asetuksen (ETY) N:o 1408/71 82 artikla n mukaan perustetussa neuvoa-antavassa komiteassa ja kaikissa muissa tilanteissa.

2.   Virassa olevan puheenjohtajan estyessä puheenjohtajuutta hoitaa varajäsen.

3.   Kun hallintotoimikunnan jäsen hoitaa puheenjohtajan tehtäviä, varajäsen voi äänestää puheenjohtajan puolesta.

4.   Hallintotoimikunta kutsutaan koolle kokouskutsulla, jonka pääsihteeri puheenjohtajan kanssa neuvoteltuaan lähettää varsinaisille jäsenille ja edellä olevassa 2 artiklan 5 kohdassa mainituille henkilöille vähintään kymmenen päivää ennen kokousta.

5.   Puheenjohtaja allekirjoittaa hallintotoimikunnan asiakirjat.

6.   Puheenjohtaja voi antaa hallintotoimikunnan pääsihteerille ohjeet kokousten pitämiseksi ja hallintotoimikunnalle kuuluvien tehtävien suorittamiseksi.

4 artikla

1.   Hallintotoimikunta voi muodostaa työryhmiä ja erityisiä ongelmia tutkivia ryhmiä.

Näiden ryhmien kokouksiin voivat osallistua edellä olevassa 2 artiklan 5 kohdassa mainitut henkilöt.

2.   Ryhmien puheenjohtajana toimii hallintotoimikunnan puheenjohtajan yhdessä Euroopan yhteisöjen komission edustajan kanssa nimeämä henkilö.

3.   Työryhmän puheenjohtaja kutsutaan siihen hallintotoimikunnan kokoukseen, jossa käsitellään ryhmän antama kertomus.

4.   Hallintotoimikunta voi työryhmää perustaessaan valtuuttaa työryhmän toteuttamaan tehtävänsä siten, että hallintotoimikunta voi hyväksyä sen päätelmät ilman eri neuvotteluja.

5.   Hallintotoimikunta voi perustaa tilapäisryhmiä, joissa on mukana rajallinen määrä henkilöitä, valmistelemaan erityiskysymyksiä koskevia ehdotuksia ja esittämään ne hallintotoimikunnalle.

Hallintotoimikunta päättää kunkin tilapäisryhmän osalta ryhmän esittelijästä, ryhmälle kuuluvista tehtävistä sekä määräajasta, jonka kuluessa ryhmän on esitettävä työnsä tulokset hallintotoimikunnalle.

5 artikla

1.   Hallintotoimikunta kokoontuu vähintään neljä kertaa vuodessa.

2.   Joka vuosi yhdessä kokouksista käsitellään erityisesti asetuksen (ETY) N:o 574/72 101 artiklan 1 kohdassa tarkoitettua saatavien tilannetta tilintarkastuslautakunnan puheenjohtajan läsnä ollessa; tämä antaa samalla kertomuksen hallintotoimikunnalle asetuksen (ETY) N:o 574/72 102 artiklan 1 kohdan b alakohdan mukaisesti.

3.   Hallintotoimikunnan on kokoonnuttava ylimääräiseen kokoukseen, jos vähintään viisi jäsentä tai Euroopan yhteisöjen komission edustaja niin vaatii. Vaatimuksessa on täsmennettävä kokouksen aihe.

4.   Hallintotoimikunta voi poikkeuksellisesti pitää kokouksensa muualla kuin istuntopaikassaan, jossakin Euroopan unionin jäsenvaltiossa tai jonkin kansainvälisen järjestön tiloissa.

6 artikla

1.   Pääsihteeri laatii alustavan esityslistan neuvoteltuaan hallintotoimikunnan puheenjohtajan ja Euroopan yhteisöjen komission edustajan kanssa.

Tarvittaessa pääsihteeri voi, ennen kuin hän ehdottaa jonkin kohdan merkitsemistä esityslistaan, pyytää niitä valtuuskuntia, joita asia koskee, antamaan kirjallisena lausuntonsa kyseisestä asiasta.

Alustava esityslista lähetetään varsinaisille jäsenille ja edellä olevassa 2 artiklan 5 kohdassa tarkoitetuille henkilöille vähintään kymmenen päivää ennen kokouksen alkamista.

Esityslistaan liittyvät asiakirjat on lähetettävä heti kun ne ovat saatavilla.

2.   Alustava esityslista koostuu pääosin sellaisista aiheista, joita koskevat jäsenten tai Euroopan yhteisöjen komission edustajan pyynnöt tai joihin tarvittaessa liittyvät muistiot sihteeristö on vastaanottanut viimeistään 20 päivää ennen kokouksen alkamista.

3.   Hallintotoimikunta hyväksyy esityslistan kunkin kokouksen alussa.

Hallintotoimikunnan yksimielisyyttä vaaditaan sellaisen kohdan lisäämiseksi esityslistaan, jota ei ole alustavassa esityslistassa.

4.   Valtuuskunnilta pyydetyt huomautukset on toimitettava sihteeristölle viimeistään kahden kuukauden kuluessa, jollei hallintotoimikunnan erityisesti vahvistamasta erilaisesta määräajasta muuta johdu. Jos sihteeristö ei ole määräajan päättymisen jälkeen saanut kaikkia huomautuksia, kyseisestä kysymyksestä on keskusteltava hallintotoimikunnan ensimmäisessä tämän määräajan päättymistä seuraavassa kokouksessa.

5.   Jokaisella hallintotoimikunnan jäsenellä sekä Euroopan komission edustajalla on oikeus esittää hallintotoimikunnalle asetuksen (ETY) N:o 1408/71 ja asetuksen (ETY) N:o 574/72 tulkintaa koskevia erityiskysymyksiä silloin, kun jäsenvaltioiden tai yhden tai useamman jäsenvaltion ja Euroopan komission eroavat tulkinnat voivat vaarantaa henkilöiden oikeudet.

Kysymystä käsitellään ensimmäisessä kokouksessa, joka pidetään sen jälkeen kun kysymys on toimitettu 2 kohdan mukaisesti.

Kokouksen pöytäkirjaan merkitään jäsenvaltioiden ja Euroopan komission edustajan näkemykset esitetyistä kysymyksistä.

7 artikla

1.   Päätös voi olla sitova ainoastaan, jos sen on tehnyt vähintään 20 jäsentä tai heidän varajäsentään, jollei 8 artiklan säännöksistä muuta johdu.

2.   Hallintotoimikunta voi päättää tehdä päätöksiä kirjallista menettelyä noudattaen. Tässä tarkoituksessa puheenjohtaja toimittaa hyväksyttävän tekstin hallintotoimikunnan jäsenille. Jäsenille annetaan määräaika, jonka kuluessa heidän on ilmoitettava, hyväksyvätkö vai hylkäävätkö he ehdotetun tekstin. Jos jäsen ei vastaa, tämän katsotaan merkitsevän äänestämättä jättämistä.

Puheenjohtaja ilmoittaa jäsenille äänestyksen tuloksesta määräajan umpeuduttua. Tarvittavan määrän puoltavia ääniä saanut päätös katsotaan tehdyksi sen ajanjakson viimeisenä päivänä, jonka kuluessa jäseniä pyydettiin antamaan vastauksensa.

3.   Jos hallintotoimikunnan jäsen ehdottaa kirjallisen menettelyn kuluessa muutoksia tekstiin, puheenjohtaja

sen mukaan, mitä menettelyä puheenjohtaja pitää asianmukaisena kyseisessä tapauksessa.

4.   Jos hallintotoimikunnan jäsen vaatii ennen vastausten antamiselle asetetun määräajan päättymistä, että ehdotettua tekstiä on käsiteltävä hallintotoimikunnan kokouksessa, kirjallinen menettely peruutetaan.

Kyseinen asia käsitellään seuraavassa hallintotoimikunnan kokouksessa.

8 artikla

1.   Päätökset tehdään joko hallintotoimikunnan muodostavien jäsenten tai läsnä olevien jäsenten yksimielisellä päätöksellä taikka vähintään hallintotoimikunnan 20 jäsenen puoltavalla äänellä.

2.   Hallintotoimikunnan jäsenten yksimielisyyttä vaaditaan

3.   Läsnä olevien jäsenten yksimielisyyttä vaaditaan

4.   Läsnä tai edustettuina olevien jäsenten äänestämättä jättäminen ei estä 3 kohdassa tarkoitettujen päätösten hyväksymistä, jos niille annetaan 20 puoltavaa ääntä.

5.   Noudatettaessa 7 artiklan mukaista kirjallista menettelyä äänestämättä jättäminen ei estä 3 kohdassa tarkoitettujen päätösten hyväksymistä, jos niille annetaan vähintään 20 puoltavaa ääntä.

9 artikla

1.   Puheenjohtaja voi pyytää jokaista läsnä olevaa jäsentä, joka ehdotuksesta äänestettäessä jättää äänestämättä, nimenhuudon jälkeen antamaan perusteet äänestämättä jättämiseensä, jos jäsen näin haluaa.

2.   Jos enemmistö läsnä olevista jäsenistä jättää äänestämättä, ehdotusta, josta on äänestetty, ei pidetä käsiteltynä.

10 artikla

1.   Asetuksen (ETY) N:o 1408/71 81 artiklan a alakohdan mukaisesti tehdyt päätökset on perusteltava ja julkaistava Euroopan unionin virallisessa lehdessä, jollei hallintotoimikunnan jäsenten enemmistö toisin päätä.

2.   Pääsihteeri toteuttaa tarvittavat toimenpiteet näiden päätösten julkaisemiseksi Euroopan unionin virallisessa lehdessä.

3.   Hallintotoimikunnan jäsenet huolehtivat, että kansallisella tasolla annetaan aiheelliset ohjeet julkaistujen ja julkaisemattomien hallintotoimikunnan päätösten moitteettoman soveltamisen varmistamiseksi.

4.   Alkuperäinen kappale yhteisön kielillä laadituista ja puheenjohtajan allekirjoittamista hallintotoimikunnan päätöksistä säilytetään sihteeristön arkistossa.

5.   Päätöstä sovelletaan siinä määritellystä päivämäärästä alkaen tai, jos tällaista päivämäärää ei ole mainittu, sen julkaisemista Euroopan unionin virallisessa lehdessä seuraavan toisen kuukauden ensimmäisestä päivästä.

11 artikla

1.   Kustakin kokouksesta pidetään pöytäkirjaa, joka on periaatteessa hyväksyttävä seuraavassa kokouksessa.

Jäsenet, jotka eivät ole saaneet pöytäkirjaa omalla kielellään, voivat antaa lopullisen hyväksymisensä sen jälkeen, kun he ovat saaneet pöytäkirjan tällä kielellä.

2.   Erityisen kiireellisistä päätöksistä voidaan antaa julistus niiden lopullisesta hyväksymisestä jo siinä kokouksessa, jossa ne on tehty.

12 artikla

Kukin uusi puheenjohtajavaltio esittää työohjelmansa ja suunnitelman sen panemiseksi täytäntöön.

13 artikla

Hallintotoimikunta laatii kausittain yleiskertomuksen toiminnastaan ja siirtotyöläisten sosiaaliturvaa koskevien asetusten täytäntöönpanosta. Kertomus esitetään siirtotyöläisten sosiaaliturvan neuvoa-antavalle komitealle, joka on perustettu asetuksen (ETY) N:o 1408/71 82 artikla n mukaan.

14 artikla

Jos näiden sääntöjen määräykset vaativat tulkintaa, tulkinnan antaa tuomioistuin Euroopan yhteisön perustamissopimuksen 234 artiklan mukaisesti.

15 artikla

Hallintotoimikunnan kielet ovat samat kuin Euroopan yhteisön perustamissopimuksen 290 artiklan mukaisesti yhteisön toimielinten virallisiksi kieliksi määritellyt kielet.

16 artikla

Sääntöihin liittyy käytännesäännöt, joilla pyritään tehostamaan hallintotoimikunnan kokousten valmistelua ja pitämistä.

17 artikla

Näistä säännöistä ilmoitetaan työllisyydestä ja sosiaaliasioista vastuussa olevalle Euroopan yhteisöjen komission jäsenelle, ja niitä täydennetään tämän jäsenen ja hallintotoimikunnan puheenjohtajan välisellä kirjeenvaihdolla.

Perussäännöt ja kirjeenvaihto, jotka tulevat voimaan kolme päivää sen jälkeen, kun ne on julkaistu Euroopan unionin virallisessa lehdessä, korvaavat 29 päivänä kesäkuuta 1995Euroopan yhteisöjen virallisessa lehdessä julkaistut samanlaiset asiakirjat.

Tehty Brysselissä 14 päivänä lokakuuta 2004

Hallintotoimikunnan

puheenjohtaja

C. van den BERG

----

KIRJEENVAIHTO

siirtotyöläisten sosiaaliturvan hallintotoimikunnan puheenjohtajan sekä työllisyys-, sosiaali- ja tasa-arvoasioista vastuussa olevan Euroopan yhteisöjen komission jäsenen välillä

Siirtotyöläisten sosiaaliturvan hallintotoimikunta

Bryssel 22. marraskuuta 2004

Vladimir SPIDLA

Työllisyys-, sosiaali- ja tasa-arvoasioista vastuussa oleva komission jäsen

Hyvä vastaanottaja

Tämän kirjeen liitteenä on sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 80 artiklalla perustetun hallintotoimikunnan tarkistetut perussäännöt.

Näissä hallintotoimikunnan jäsenten edellä mainitun asetuksen 80 artiklan 3 kohdan säännösten mukaisesti yhteisellä sopimuksella laadituissa perussäännöissä vahvistetaan erityisesti hallintotoimikunnan sisäinen perusrakenne ja sen menettelytavat.

Perussääntöjen tarkistaminen tuli tarpeelliseksi 1. toukokuuta 2004 tapahtuneen Euroopan unionin laajentumisen vuoksi.

Toivon, että ilmoitatte minulle mahdollisista huomautuksistanne.

Kunnioittavasti

Hallintotoimikunnan

puheenjohtaja

C.J. van den BERG

Euroopan yhteisöjen komissio

Bryssel 22. marraskuuta 2004

Siirtotyöläisten sosiaaliturvan hallintotoimikunnan puheenjohtaja

C.J. van den BERG

Hyvä vastaanottaja

Vahvistan saaneeni 22. marraskuuta 2004 päivätyn kirjeenne, jossa lähetitte minulle sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 80 artiklan 3 kohdan säännösten mukaisesti laaditut hallintotoimikunnan tarkistetut perussäännöt.

Perussäännöt eivät anna aihetta huomautuksiin Euroopan yhteisöjen komission puolelta. Säännöt julkaistaan Euroopan unionin virallisessa lehdessä.

Kunnioittavasti

Vladimir SPIDLA

Komission jäsen

----

----

Ennakkoilmoitus yrityskeskittymästä

(Asia COMP/M.3837 — Thiel Logistik/Mondi/Proxar)

Yksinkertaistettuun menettelyyn mahdollisesti soveltuva asia

(2005/C 119/05)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

(2)EUVL C 56, 5.3.2005 s. 32.

----

----

Ennakkoilmoitus yrityskeskittymästä

(Asia COMP/M.3816 — Apax/Mölnlycke)

(2005/C 119/06)

(ETA:n kannalta merkityksellinen teksti)

----

(1)EUVL L 24, 29.1.2004, s. 1.

----

----

HUOMAUTUS

Euroopan unionin virallisen lehden numerossa C 104 A julkaistiin 29 päivänä huhtikuuta 2005”Vihanneslajien lajikkeiden yleinen luettelo — Toinen täydennysosa 23. kokonaispainokseen”.

Euroopan unionin virallisen lehden numerossa C 111 A julkaistiin 11 päivänä toukokuuta 2005”Vihanneslajien lajikkeiden yleinen luettelo — Kolmas täydennysosa 23. kokonaispainokseen”.

Euroopan unionin virallisen lehden tilaajat voivat hankkia näitä numeroita maksuttomana saman määrän samankielisiä versioita kuin heidän tilauksensa käsittää. Tilaajia pyydetään palauttamaan oheinen tilauslomake asianmukaisesti täytettynä ja varustettuna tilaajanumerolla (tilaajanumero on jokaisen osoitelipukkeen vasemmassa reunassa ja se alkaa: O/......). Nämä Euroopan unionin virallisen lehden numerot ovat saatavissa maksuttomasti yhden vuoden ajan niiden julkaisupäivämäärästä lähtien.

Muut kuin tilaajat voivat tilata nämä virallisen lehden numerot maksua vastaan miltä tahansa myyntiedustajaltamme (ks. kääntöpuoli).

Tätä virallista lehteä kuten kaikkia virallisia lehtiä (L, C, CA, CE) voi tutkia maksutta Internet-sivulla: http://europa.eu.int/eur-lex/lex.

----